O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida

O‘zbekiston Respublikasi Prezidentining “Suv resurslarini boshqarish tizimini yanada takomillashtirish chora-tadbirlari to‘g‘risida” 2019-yil 9-oktabrdagi PQ-4486-son qaroriga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. O‘zbekiston Respublikasi Suv xo‘jaligi vazirligi manfaatdor vazirlik va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining agrar va oziq-ovqat sohalarini rivojlantirish masalalari bo‘yicha maslahatchisi A.J. Vaxabov va O‘zbekiston Respublikasi suv xo‘jaligi vaziri Sh.R. Xamrayev zimmasiga yuklansin.
 1. Vazirlar Mahkamasining 1999-yil 3-sentabrdagi 414-son qarori (O‘zbekiston Respublikasi QT, 1999-y., 9-son, 51-modda) bilan tasdiqlangan Budjet tashkilotlarini xarajatlarini moliyalashtirish (to‘lash) tartibining 29-bandining ikkinchi va uchinchi xatboshilari “sog‘liqni saqlash” so‘zlaridan keyin “va suv xo‘jaligi” so‘zlari bilan to‘ldirilsin. 
 2. Vazirlar Mahkamasining “Islom taraqqiyot banki ishtirokida “Xorazm viloyatining Toshsoqa tizimi magistral sug‘orish kanallarini tiklash” investitsiya loyihasini amalga oshirish bo‘yicha qo‘shimcha chora-tadbirlar to‘g‘risida” 2016-yil 26-avgustdagi 282-son qaroriga ilovaning rus tilidagi matnidagi 7-pozitsiyasidagi “7 (2013 — 2019 gg.)” raqamlari “9 (2013 — 2021 gg.)” raqamlari bilan almashtirilsin. 
 4. Vazirlar Mahkamasining 2019-yil 12-iyuldagi 575-son qarori bilan tasdiqlangan O‘zbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasi to‘g‘risida Nizomining 12-bandi “yo” kichik bandining o‘n ikkinchi xatboshisi “irrigatsiya obyektlari” so‘zlaridan oldin “nazorat qiluvchi organlar tomonidan o‘tkaziladigan tekshirish va monitoringlar doirasida” so‘zlari bilan to‘ldirilsin.